Vries jou eiers, werk eers – Facebook en Apple betaal | SARIE
FOTO: Instagram stephy421	15 Oktober 2014
Vries jou eiers, werk eers – Facebook en Apple betaal	deur SARIE.com-span
Dit bly 'n kwessie – 'n suksesvolle beroep én kinders tegelyk is moeilik. Veral wanneer die biologiese horlosie begin aanloop en jy is besig om aan jou loopbaan te werk. Daarom het Facebook begin om hul vroulike werknemers se mediese koste te dek as hulle hul eiers wil vries – en Apple begin volgende jaar dieselfde beleid volg, berig NBC.
Die nuwe plan van dié groot tegnologie-maatskappye het wye reaksie uitgelok. Sommige sien dit as uitbuiting en 'n manier om vroue te dwing om deur hul produktiewe jare werk. Ander, soos die stigter van Eggsurance.com, Brigitte Adams, meen vroue voel meer bemagtig nadat hulle hul eiers gevries het, want hulle hoef nie dadelik na die biologiese horlosie te luister nie.